  Виталий Пронин   Солэн бурд улаз пыртэмын Наркотикъёсын нюръяськонъя но Миграцияя кун службаослэн Удмуртиысь ёзъёссы. Наркотикъёсын нюръяськонъя управлениен кивалтӥсе юнматэмын полициысь полковник Александр Жевлаков. Миграция ужпумъёсты валтоз Константин Дубровин. Выль кивалтӥсьёс пусйизы: воштӥськонъёс кемалась кулэ вал ини. Сояз но, таяз но удысъёсын уж ӧз мынылы полицейскойёстэк - наркотикъёсты вӧлмытӥсьёсты, миграция ласянь законъёсты тӥясьёсты кырмылӥзы югдурез утисьёс.А. Жевлаков бадӟым саклык висъяны малпа спайсъёсын кушласькись егитъёслы. Угось таӵеос шаерамы йыло.- Ӵемгес эскеромы аптекаосты, эмъяськонниосты, кызьы отын кужмо эмъюмъёсты утё. Али шаерамы мынэ «Мак» операция. 900-лэсь ятыр кенэм куакъёс шараямы ни. Кусыпъёсмес юнматомы сюрес вылысь югдурез утисьёсын. Наркотикъёсын шузимем водительёсты валче утчаломы. Туннэ 51 мурт кырмемын ни, - шуиз Александр Борисович.Миграция ужпумъёсъя управленилэн кивалтӥсез Константин Дубровин валэктӥз: выльдӥськонъёсын сэрен воштӥськонъёс уз луэ. Управление кылёз азьвыл интыяз ик - Ижысь Песочной ульчаысь 3 номеро юртын. Электрон услугаосты но, азьвыл сямен ик, шедьтыны луоз www.gosuslugi.ru сайтысь.Ольга Корепанова  Теги: Удмуртиезазинтон  